વનકેસરી(સિંહ)માટે વિશ્વમાં જાણીતા ગીરના પંથકના જૂનાગઢના સક્કર બાગ પ્રાણીસંગ્રહાલયમાં આ નવતર પ્રયોગ હાથ ધરાનારો છે. જેમાં નામશેષ થઇ રહેલા ચિત્તા જેવા દુર્લભ પ્રાણીના વંશવેલાને જાળવવા માટે સ્કોટલેન્ડના ડો. બીલ રીચી, દેશ અને રાજ્યના નિષ્ણાતોનો 'ત્રિવેણી સમન્વય' પ્રયત્નશીલ છે. ડો. બીલ રીચીએ આજથી ૧પ વર્ષ પહેલાં સૌપ્રથમ ક્લોનિંગ દ્વારા ઘેટાને જન્મ આપ્યો હતો. અતિ મહત્ત્વપૂર્ણ પ્રોજેક્ટ માટે રાજ્ય સરકારે ૧૯ લાખ રૂપિયાનું ભંડોળ પણ પૂરું પાડયું છે.